आट्टारि ( पान्जाब ) / गुवाहाटी , मार्च 15 : भारत आरो पाकिस्तान हादोरनि गेजेराव गोबाव समनिफ्रायनो उदखारिनि जेंना सोमजिबोबाय थानायखौ नोजोर होनानै पाकिस्तान हादोरनिफ्राय भारत हादोराव जेंनाखौ लानानै मोन्नै हादोरजों सावरायनो खावलायहरनायाव गोदान दिल्लीनिफ्राय रोखायै फोरमायहरोदि , जेब्लासिम पाकिस्तान हादोरा उदखारिफोरखौ हेफाजाब होनानै दोनबाय थागोन अब्लासिम जेबो सावरायनाय जाया । कातारपुर करिडर प्रजेकखौ लानानै जेब्ला ब्रिहस्पथिबारखालि गिबि केबनि थाखाय भारत आरो पाकिस्ताननि गेजेराव जथुमा जिरायदोंमोन अब्ला भारतनि गेदेमा दैदेनगिरिफोरा पाकिस्तान हादोरनिफ्राय फैनाय बिथांमोनजों आखायबो हमलायाखै । ( IANS ) फारसेथिं पाकिस्तान हादोराव जोनोम मोन्नाय जाइस - इ - महामद उदखारि हान्जानि गाहाय मासुद आझाहार बिथांआ इउनाइटेड नेशननि उदखारिनि फारिलाइआव दोन्नो नागिरनायखौ सिन हादोरा हेंथा खालामो । खौरां मोन्नाय बादिब्ला इउनाइटेड नेशननि जोबथा थांखि लानाया थांनाय बुधबारावमोन , सिन हादोरनि हेंथा खालामनायलाय हादोरनांआरि आफाद इउनाइटेड नेशन आ 3 दाननि थाखाय थांखि लानायखौ दोनथनो गोनां जायो । 
 सावरायनाय जाया  होन्ना दिल्लीनिफ्राय पाकिस्तान हादोराव खौरां हरो